《楝花》
宋代·董嗣杲

吹将二十四番愁，锦样群芳逐急流。
风信到花春自往，霜华着子晚谁收。
树攒密萼屯阴重。瓣落高枝缀藓稠。
霞外曾传香醉咏，莺莺未啭舌应柔。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。